Ei ole teinud asjakohast statistikat, ent vägisi tahaks väita: Metsanurk on küsimus-tüüpi kirjanik. Selles heas  mõttes nimelt, et tema jaoks ei ole olemas valmisvastu­seid, äraproovitud retsepte. Skeptilise vai­muna ta küsib iseeneselt, arutleb ja püüab vastata. Kuid vastamine, nagu teame, on alati raskem küsimisest. Sellepärast ehk polegi Metsanurk iseenese paljudele küsi­mustele veel suutnud vastust anda.